
1. Perkara paling asas di dalam ajaran Islam ialah mempercayai dan beriman dengan Allah, bukan setekat 
mempercayai dan beriman dengan kewujudan-Nya sebagai Pencipta, Pentadbir dan Pengurus alam, 
tetapi juga mempercayai dan beriman bahawa Allah SWT sahaja yang layak disembah, ditaati dan 
dipatuhi serta memiliki nama-nama dan sifat-sifat yang sempurna tanpa cacat cela. 


Firman Allah SWT: 


D5 H3 K5 Ih 
“Engkaulah sahaja (ya Allah) yang kami sembah, dan kepada Engkaulah sahaja kami memohon 
pertolongan.” (Surah Al-Fatihah ayat 5) 


2. Perkara yang berlawanan dengan prinsip asas ini ialah syirik. Syirik ialah menyekutukan atau 
menyamakan Allah SWT dengan makhluk-Nya (patung, tumbuhan, haiwan dan sebagainya) sama ada 
dari segi zat-Nya, sifat-Nya, ataupun perbuatan-Nya. Syirik merupakan sebesar-besar kezaliman, 
sebagaimana nasihat Lugman Al-Hakim kepada anaknya: 


LGA yo an ae kake Kek aao De badan 

A2 AD TI DI ah 3 SG Alan ps SNI 

“Dan (ingatlah) ketika Lugman berkata kepada anaknya, semasa ia memberi nasihat kepadanya, 

“Wahai anak kesayanganku, janganlah engkau mempersekutukan Allah, sesungguhnya perbuatan 
syirik itu adalah satu kezaliman yang besar.” (Surah Lugman ayat 13) 


3. Secara umumnya, syirik terbahagi kepada dua bahagian, iaitu syirik jali dan syirik khafi. 


4. Syirik jali ialah perbuatan syirik yang terang-terangan dilakukan dan secara jelas menyamakan Allah 
dengan makhluk-Nya. Antara contoh syirik jali ialah mempercayai adanya Tuhan selain daripada 
Allah SWT dan menyembah makhluk, sama ada berbentuk patung, tumbuhan, haiwan dan sebagainya. 


5. Terdapat tiga bahagian syirik jali, iaitu syirik rububiyyah, syirik uluhiyyah dan syirik asma' wa sifat. 
Mensyirikkan Allah dalam mana-mana bahagian syirik ini atau secara keseluruhannya membawa 
kepada terbatalnya iman seseorang dan diletakkan di dalam Neraka buat selama-lamanya jika mati di 
dalam keadaan mensyirikkan-Nya. Hal ini berteraskan sabda Rasulullah SAW: 


SE SEL IR 5 3 
“Sesiapa yang mati dalam keadaan syirik kepada Allah, dia akan masuk ke dalam Neraka.” (Hadis 
direkodkan oleh Al-Bukhari dan Muslim) 


6. Syirik rububiyyah ialah mempercayai dan berkeyakinan bahawa ada kuasa lain yang mampu 
menciptadan mentadbir alam ini serta mempercayai bahawa kewujudan sesuatu itu adalah atas kuasa 
manusia semata-mata. Salah satu daripada bentuk syirik rububiyyah ialah seseorang yang mempercayai 
bahawa penciptaan sesuatu teknologi adalah semata-mata kuasa manusia dan tidak ada kaitan dengan 
Allah SWT. 


Syirik uluhiyyah pula ialah beriktikad dan berkeyakinan bahawa ada Tuhan lain yang layak disembah 
seperti menyembah patung, pokok, matahari dan lain-lain. Salah satu bentuk syirik uluhiyyah ialah 

mempercayai bahawa ada ajaran dan sistem yang lain yang lebih baik dari apa yang telah ditetapkan 
oleh Allah SWT. 


Manakala syirik asma' wa sifat ialah mempercayai bahawa Allah mempunyai sifat-sifat kekurangan 
ataupun menyamakan Allah SWT dengan makhluk seperti mempercayai bahawa Allah mempunyai 
tangan sama bentuk seperti tangan manusia. Kepercayaan sebegini adalah haram dan terkeluar dari 
Islam, kerana: 


3 - 35 

VAN HA MS 3 

“Tiada sesuatu pun yang sebanding dengan-Nya dan Dialah Yang Maha Mendengar, lagi Maha 
Melihat.” (Surah As-Syura ayat 11) 


Syirik khafi ialah syirik yang tersembunyi, di mana seseorang tidak meletakkan Allah SWT sebagai 
yang mutlak di dalam niat dan tujuan amalannya, sebaliknya meletakkan orang lain dan perkara lain 
sebagai yang mutlak. Antara contoh syirik khafi ialah sifat riak, “ujub dan takbur. 


Riak ialah sifat menunjuk-nunjuk amalan baik yang telah dilakukan di hadapan orang lain dengan 
tujuan menginginkan pujian dan sanjungan daripada orang-orang yang melihat amalannya. 
Melakukan amalan-amalan baik dengan tujuan supaya dirinya dilantik memegang sesuatu jawatan 
juga dikira sebagai riak. 


“Ujub ialah sifat kagum dengan amalan sendiri serta sombong dalam melakukan sesuatu ibadat serta 
memandang rendah dan melekeh-lekehkan amalan kebaikan yang dilakukan oleh orang lain. 
Menganggap dirinya sahaja betul dan orang lain tidak juga termasuk dalam bentuk “ujub. 


Takbur pula ialah sikap membesarkan diri seperti sombong dan angkuh dengan perkara kebaikan serta 
segala nikmat yang telah dikurniakan oleh Allah SWT kepadanya. 


Syirik khafi tidak membawa kepada terbatalkan iman seseorang. Namun, Islam menyuruh umatnya 
supaya menjauhkan diri daripada mendekati syirik khafi kerana ia menghapuskan pahala ibadat dan 
amalan yang dilakukan oleh seseorang. Firman Allah SWT di dalam sebuah hadis Oudsi: 


AE SIN 3 A3 ASIN 3) Jali 
“Kemuliaan adalah sarung-Ku dan kesombongan itu adalah selendang-Ku. Sesiapa yang mencabut 
daripada-Ku salah satu daripada kedua-duanya, nescaya Aku akan menyeksakannya.” (Hadis 
direkodkan oleh Muslim) 


Demikian juga, Rasulullah SAW bersabda: 


kmi sll One, f Usa 3 Aa pa AA SE 
“Dan tiga perkara yang membinasakan: hawa nafsu yang diikuti, orang yang kedekut ditaati, dan 
seseorang merasa ujub dengan dirinya.” (Hadis direkodkan oleh Al-Gudha'i, Al-Bazzar dan Abu 
Nu'aim) 

